b'\n_START_ARTICLE_\nPavasario lygiadienis\n_START_PARAGRAPH_\nPavasario lygiadienis \xe2\x80\x93 momentas pavasar\xc4\xaf, kai Saul\xc4\x97, slinkdama ekliptika, atsiduria dangaus pusiaujo ir ekliptikos susikirtimo ta\xc5\xa1kuose._NEWLINE_Apie kovo 20-21 d. visame \xc5\xbdem\xc4\x97s rutulyje dienos ir nakties trukm\xc4\x97 tampa vienoda. Nuo \xc5\xa1ios dienos \xc5\xa1iauriniame pusrutulyje naktis \xe2\x80\x93 trumpesn\xc4\x97 u\xc5\xbe dien\xc4\x85. Pietiniame pusrutulyje atvirk\xc5\xa1\xc4\x8diai \xe2\x80\x93 diena tampa trumpesn\xc4\x97 u\xc5\xbe nakt\xc4\xaf.\n_START_SECTION_\nLietuvoje\n_START_PARAGRAPH_\nSenov\xc4\x97s lietuviai tik\xc4\x97jo, kad lygiadienio ryt\xc4\x85 i\xc5\xa1simaud\xc5\xbeius up\xc4\x97je, tekan\xc4\x8dioje i\xc5\xa1 ryt\xc5\xb3, visus metus b\xc5\xabsi tyras ir sveikas. Lygiadienio ryt\xc4\x85 saul\xc4\x97 teka tiksliai rytuose. Toks paprotys praustis ryt\xc4\x85 u\xc5\xbefiksuotas ir Velyk\xc5\xb3 \xc5\xa1vent\xc4\x97s metu, tod\xc4\x97l tik\xc4\x97tina, kad ka\xc5\xbekada Velykos buvo \xc5\xa1ven\xc4\x8diamos b\xc5\xabtent per pavasario lygiadien\xc4\xaf._NEWLINE_Dar XIX a. prad\xc5\xbeioje pavasario lygiadienio apeigas lietuviai atlikdavo pasirod\xc5\xbeius jaunam M\xc4\x97nuliui. Dar senesniais laikais jaunaties metu b\xc5\xabdavo aukojamas ir valgomas gaidys, o pavasario lygiadienio vakarai laikyti \xc5\xa1ventvakariais._NEWLINE_Dabar lygiadienis visame pasaulyje \xc5\xa1ven\xc4\x8diamas kovo 20 d., kartu su Tarptautine \xc5\xbdem\xc4\x97s diena \xe2\x80\x93 astronominiu pavasariu. Iran\xc4\x97n\xc5\xb3 \xc5\xa1alyse pavasario lygiadienio metu \xc5\xa1ven\xc4\x8diami Naujieji Metai - Novr\xc5\xabzas.'